CELEX: 32015D2187
Language: da
Date: 2015-11-25 00:00:00
Title: Kommissionens gennemførelsesafgørelse (EU, Euratom) 2015/2187 af 25. november 2015 om ændring af Kommissionens beslutning 2005/816/EF, Euratom om bemyndigelse af Republikken Estland til at anvende en tilnærmelsesvis vurdering ved beregningen af grundlaget for de egne momsindtægter (meddelt under nummer C(2015) 8172)

27.11.2015   
            
            
               DA
            
            
               Den Europæiske Unions Tidende
            
            
               L 312/19
            
         KOMMISSIONENS GENNEMFØRELSESAFGØRELSE (EU, Euratom) 2015/2187
   af 25. november 2015
   om ændring af Kommissionens beslutning 2005/816/EF, Euratom om bemyndigelse af Republikken Estland til at anvende en tilnærmelsesvis vurdering ved beregningen af grundlaget for de egne momsindtægter
   
      
         (meddelt under nummer C(2015) 8172)
      
   
   (Kun den estiske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 382 i Rådets direktiv 2006/112/EF (2) kan Estland på de betingelser, der var gældende i medlemsstaten på datoen for dennes tiltrædelse, fortsætte med at fritage international personbefordring som anført i bilag X, del B, nr. 10), til direktivet, så længe der gøres brug af den samme fritagelse i en af de medlemsstater, som tilhørte Fællesskabet pr. 30. april 2004; disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Ved Kommissionens beslutning 2005/816/EF, Euratom (3) blev Estland bemyndiget til at anvende en tilnærmelsesvis vurdering for de transaktioner, der er anført i bilag X, del B, nr. 10), til direktiv 2006/112/EF.
            
         
               (3)
            
            
               Estland anmodede i sit svar af 23. april 2015 på Kommissionens brev af 14. februar 2014 om forenkling af kontrollen med egne momsindtægter (4) Kommissionen om bemyndigelse til at anvende en fast procentsats af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 10), til direktiv 2006/112/EF, for regnskabsårene 2015-2020. Estland har vist, at den historiske procentsats har været stabil over tid. Estland bør derfor bemyndiges til at beregne grundlaget for de egne momsindtægter ved hjælp af en fast procentsats i overensstemmelse med Kommissionens brev.
            
         
               (4)
            
            
               Af hensyn til gennemsigtigheden og retssikkerheden bør denne bemyndigelse være tidsbegrænset.
            
         
               (5)
            
            
               Beslutning 2005/816/EF, Euratom bør derfor ændres —
            
         VEDTAGET DENNE AFGØRELSE:
   Artikel 1
   I beslutning 2005/816/EF, Euratom indsættes følgende artikel 1a:
   
      »Artikel 1a
      Uanset artikel 1, i denne beslutning bemyndiges Republikken Estland med henblik på beregning af grundlaget for de egne momsindtægter fra den 1. januar 2015 til den 31. december 2020 til at anvende 0,23 % af det mellemliggende grundlag i forbindelse med de transaktioner, der er anført i bilag X, del B, nr. 10) (befordring af personer), til Rådets direktiv 2006/112/EF (5).
   
   Artikel 2
   Denne afgørelse er rettet til Republikken Estland.
   
      Udfærdiget i Bruxelles, den 25. november 2015.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Kommissionens beslutning 2005/816/EF, Euratom af 21. november 2005 om bemyndigelse af Republikken Litauen til at anvende en tilnærmelsesvis vurdering ved beregningen af grundlaget for de egne momsindtægter (EUT L 305 af 24.11.2005, s. 37).
   
      (4)  Ares(2015)370581.